  Виталий Пронин Дуннеын  Егитъёсмы кужмоесь Казахстанысь Алматы городын йылпумъяськиз дуннеысь студентъёслэн Универсиадазы. Таяз ӵошатсконэ котькулэсь трос спортсменъёс пыриськизы: 57 странаысь 2 сюрс егитъёс. Россилэн командаез огъя зачётын нырысетӥ инты басьтӥз, 29 зарни, 27 азвесь но 15 бронза медальёс утыса. 2-тӥ но 3-тӥ интые потӥзы Казахстанысь но Кореяысь командаос. Россилэн командаезлы вылӥе ӝутскыны юрттӥзы шаерысьтымы куасэн бызьылӥсьёс. 3 зарни но 2 азвесь медальёс утӥз Можгаысь Лилия Васильева, 1 зарни медаль басьтӥз Ижысь Кирилл Вичужанин.РОССИЫН Сӥльлы ум ёрме 6-тӥ февральысен Россие вайыны алэмын Белоруссиысь Минск улосысь кунян сӥль. Маин со герӟаськемын?Ас вакытаз санкциосын йырин Россия Украинаысь но Европаысь кунян сӥль вуттонлы пум понӥз. Но пудо эмъясьёс шараязы: Белоруссия пыр Украина но Европаысь кунъёс сӥльзэс Россие келяны кутскиллям, маркировказэ, упаковказэ воштыса. Россельхознадзор чакламъя, Украинаысь ог 15 сюрс тонна сӥль озьы Белоруссиысь шуыса магазинъёсы вуэмын.Удмуртиын Кин марлы дышем Удмуртиын 14-тӥ-  17-тӥ феврале ортчоз «Егит профессионалъёс»  элькун чемпионат. Ужаны быгатэмзэс возьматозы 226 егитъёс. Таӵе ӵошатскон дорамы 2-тӥ арзэ ортче ни. Отчы пырисько вузъёсын, ссузъёсын дышетскись, предприятиосын ужась 16-22 аресъем егитъёс. Туэ нырысьсэ тодон-валанъёссэс возьматозы школаын дышетскисьёс но. Вожвылъяськон ортчоз Ижысь, Можгаысь, Глазовысь, Сарапулысь, Уваысь куд-ог дышетсконниосын но предприятиосын. Оглом вераса, 21 удысъя. Кылсярысь, егитъёс пудо эмъяны, нянь пыжыны, машина тупатыны, йырси ӵышкыны быгатэмзэс возьматозы. Соосты дунъялозы Россилэн пӧртэм улосъёсысьтыз вуэм 21 специалистъёс.УД  